หากคุณแต่งงานกับชาวต่างชาติ แล้วต้องการจะซื้อบ้านหรือที่ดิน เป็นชื่อของชาวต่างชาติเองนั้น ตามกฎหมายไทยจะยังไม่อนุญาตให้ทำได้ เพราะยังมีข้อกฎหมายที่จะไม่ให้ชาวต่างชาติ ถือครองที่ดินในประเทศไทยอยู่
แต่หากคู่สมรสต้องการจะโอนซื้อบ้านหรือที่ดินจริงๆ จะมีความซับซ้อนกว่าปรกติเล็กน้อย คือ
1. หากคู่สมรสชาวต่างชาติเตินทางไปที่กรมที่ดินด้วยไม่ได้ จะต้องขอบันทึกถ้อยคำรับรองว่าเงินทั้งหมดที่นำมาซื้อบ้านหรือที่ดินนี้ เป็นทรัพย์สินส่วนตัว ไม่ใช่สินสมรส และให้หน่วยงาน เช่น สถานเอกอัครราชทูต สถานกงสุล หรือโนตารีพับลิค ทำการรับรองว่าทั้งคู่เป็นสามี ภรรยาจริง และให้คู่สมรสคนไทยนำเอกสารรับรอง(ตัวจริง)ไปดำเนินการต่อที่กรมที่ดิน (ไม่สามารถใช้เพียงเอกสารมอบอำนาจแบบทั่วไปได้)
2. หากคู่สมรสชาวต่างชาติสามารถเดินทางไปพร้อมกับคนไทยที่เป็นคู่สมรสและจะต้องยินดีเซ็นยืนยันว่าบ้านหรือที่ดินแปลงนี้ที่กำลังจะซื้อ จะต้องตกเป็นของคู่สมรสคนไทยเพียงฝ่ายเดียวเท่านั้น